MASTER ปิดพุ่ง 5% “ออลไทม์ไฮ” ลุ้นรายได้ปีนี้เฉียด 2 พันล้าน ดันกำไรแตะ 445 ล้าน
MASTER ปิดพุ่ง 5% “ออลไทม์ไฮ” ลุ้นรายได้ปีนี้เฉียด 2 พันล้าน ดันกำไรแตะ 445 ล้าน พร้อมลุยลงทุนขยายห้องศัลยกรรม-ห้องพักใหม่ คาดเปิดบริการพ.ค.นี้
MASTER ปิดพุ่ง 5% “ออลไทม์ไฮ” ลุ้นรายได้ปีนี้เฉียด 2 พันล้าน ดันกำไรแตะ 445 ล้าน พร้อมลุยลงทุนขยายห้องศัลยกรรม-ห้องพักใหม่
18 เม.ย. 2566

ผู้สื่อข่าวรายงานว่า วันนี้ (18 เม.ย.66) ราคาหุ้น บริษัท มาสเตอร์ สไตล์ จำกัด (มหาชน) หรือ MASTER ปิดตลาดที่ระดับ 90.50 บาท บวก 4.25 บาท หรือ 4.93% สูงสุดที่ระดับ 91.50 บาท  ราคาต่ำสุด 86.50 บาท ด้วยมูลค่าการซื้อขาย 785.36 ล้านบาท ราคาหุ้นปรับตัวสุงสุดตั้งแต่เข้าตลาดเมื่อ

ด้านนักวิเคราะห์หลักทรัพย์ ปรับประมาณการรายได้ปี 66 ขึ้น 12% เป็น 1,906 ล้านบาท เพิ่มขึ้น 29.6% จากปีก่อน จากการปรับเพิ่ม Utilization rate การใช้ห้องผ่าตัดเป็น 48% จาก 45% เพื่อสะท้อนผลของการใช้งบการตลาดที่มากกว่าคาด และปรับราคาค่าบริการเฉลี่ยต่อเคสขึ้น 7.5% เป็น 1.2 แสนบาท
พร้อมปรับประมาณการ GPM ขึ้นจาก 56.8% เป็น 58.0% ตามการเพิ่มขึ้นของราคาเฉลี่ย แต่ปรับเพิ่ม SG&amp;A ขึ้น 29.0% เช่นกัน เป็น 556 ล้านบาท SG&amp;A/Sales เพิ่มขึ้นจาก 25.5% เป็น 29.2% เพื่อสะท้อนการทำการตลาดที่มากขึ้นเพื่อรองรับจำนวนห้องผ่าตัดที่เพิ่มขึ้น ทำให้การทำการตลาดทั้ง Online และ Offline ยังมีความจำเป็น
โดยสุทธิแล้วส่งผลให้ประมาณการกำไรปี 66 เพิ่มขึ้น 3.6% เป็น 445 ล้านบาท เพิ่มขึ้น 47.7% จากปีก่อน และด้วยการเติบโตที่ค่อนข้างสูงอีกทั้งยังมี Upside risk จากการ M&amp;A ที่ยังไม่รวมในประมาณการ จึงปรับเพิ่ม PER ในการประเมินมูลค่าจาก 37 เท่า เป็น 40 เท่า
โดยก่อนหน้านี้ นายแพทย์ระวีวัฒน์ มาศฉมาดล ประธานเจ้าหน้าที่บริหาร MASTER เปิดเผยว่า ขณะนี้อยู่ระหว่างการลงทุนขยายห้องศัลยกรรมและห้องพักฟื้นใหม่ โดยคาดว่าจะเปิดให้บริการได้ในเดือนพ.ค.66
ทั้งนี้ตั้งเป้าหมาย 3 ปีข้างหน้า (ปี 66-68) รายได้จะเติบโตไม่ต่ำกว่า 40% ต่อปี ขณะที่อัตรากำไรสุทธิก็ไม่ต่ำกว่าปีละ 20% สอดรับกระแสธุรกิจความงามที่ถือว่าเป็นเมกะเทรนด์ในยุคปัจจุบัน และลูกค้าต่างชาติเพิ่มขึ้นหลังการเปิดประเทศ